**Teemu Markus Lämsä** (s. 6. helmikuuta 1996 Turku) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan keskushyökkääjä, mutta osaa pelata myös laidassa. Lämsä laukoo oikealta.

Ura
---

### Seuraura

Lämsä on TuTon kasvatti. Hän siirtyi sieltä Turun Palloseuraan kaudeksi 2012–2013, jolloin Lämsä toimi joukkueen B-nuorten varakapteenina.

Kaudeksi 2013–2014 Lämsä nostettiin kolmivuotisella juniorisopimuksella TPS:n SM-liigarinkiin. Hän pelasi ensimmäisen SM-liigaottelunsa 15. helmikuuta 2014 vieraissa Tapparaa vastaan. Ottelu jäi Lämsälle kauden ainoaksi SM-liigassa. Marraskuussa 2014 hän teki kevääseen 2018 asti ulottuvan jatkosopimuksen TPS:n kanssa. Lämsän SM-liigan tulokaskausi 2014–2015 toi kaikkiaan 25 runkosarjaottelussa kaksi syöttöpistettä.

Syyskuussa 2015 TPS lainasi Lämsän TuTon Mestis-joukkueeseen alle 20-vuotiaiden MM-kilpailuihin asti kestävällä sopimuksella. Marraskuussa 2015 hänen lainaseuransa kuitenkin vaihtui Savonlinnan Pallokerhoon Lämsän jäätyä TuTossa vähälle peliajalle. Hän pelasi Mestiksessä kaikkiaan 35 runkosarjaottelua tehopistein 8+9=17. Tammikuun 2015 lopulla Lämsä kutsuttiin takaisin TPS:ään paikkaamaan loukkaantumisia. Hän vietti joukkueen vahvuudessa pääasiassa koko loppukauden ja Lämsä teki TPS:ssä 13 runkosarja-, neljässä playoff- ja yhdessä Mestarien liigan ottelussa tehot 1+1=2. Hän teki liigauransa avausmaalin 17. helmikuuta 2016 Tapparaa vastaan. Lämsän osuma jäi TPS:n 1–0-voittoon päättyneen ottelun ainoana maalina näin ollen ottelun ratkaisumaaliksi. Marko Mäkinen valitsi hänet ottelun Alumnien tähtien kakkostähdeksi. Lämsä pelasi kauden aikana myös TPS:n A-nuorissa, joita hän vahvisti Junior Club World Cupissa.

Alkukaudella 2016–2017 Lämsän rooli TPS:ssä jäi todella pieneksi ja hän pelasi joukkueessa vain kolme runkosarja- ja kaksi CHL-ottelua ilman tehopisteitä. Lämsä pelasi ison osan alkukaudesta myös lainalla SaPKossa. Siirtotakarajalla, helmikuussa 2017 TPS lainasi hänet ja Markus Kojon SM-liigassa viimeisenä olleeseen SaiPaan loppukaudeksi. Vastaavasti SaiPa vuokrasi TPS:ään Curtis Hamiltonin ja Per Savilahti-Naganderin. SaiPan SM-liigakauden jälkeen Lämsä palasi vahvistamaan SaPKoa Mestiksen pudotuspeleihin, mutta hänen kautensa päättyi kuitenkin käsivammaan kolmen playoff-ottelun jälkeen välieräsarjassa. Lämsä voitti kauden päätteeksi Mestiksen mestaruuden.

Kaudeksi 2017–2018 Lämsä teki vuoden mittaisen sopimuksen SaPKon kanssa. Hänen kautensa alkoi polvivamman vuoksi kuitenkin vasta lokakuussa 2017. Lämsä voitti kauden päätteeksi Mestis-pronssia. Kaudella 2018–2019 hän oli 17 osumallaan SaPKon paras maalintekijä Matias Lainion ja Jaakko Lantan kanssa. Lämsän kevätkautta haittasi myös loukkaantumiset, jotka pitivät hänet sivussa alkukauden 2019–2020, kunnes kuntouduttuaan Lämsä palasi marraskuussa 2019 loppukauden kattavalla sopimuksella SaPKoon.

### Maajoukkueura

Lämsä pelasi alle 18-vuotiaiden MM-kilpailuissa vuonna 2014, Ivan Hlinkan muistoturnauksessa vuonna 2013 sekä samana vuonna World U-17 Hockey Challengessa, jolloin hän oli kuudella osumallaan Suomen paras maalintekijä. Yhteensä Lämsä on pelannut 14 nuorten ja 20 poikien maaottelua.

Muuta
-----

Lämsä valmistui ylioppilaaksi Kerttulin lukiosta keväällä 2015.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | TPS | SM-liiga | 1 | 0 | 0 | 0 | 0 | – | – | – | – | – | U18 | 5 | 0 | 0 | 0 | 2 |
| 2014–2015 | TPS | SM-liiga | 25 | 0 | 2 | 2 | 8 | – | – | – | – | – |
| 2015–2016 | TuTo | Mestis | 14 | 0 | 2 | 2 | 8 | – | – | – | – | – |
|  | SaPKo | Mestis | 21 | 8 | 7 | 15 | 22 | – | – | – | – | – |
|  | TPS | SM-liiga | 13 | 1 | 1 | 2 | 27 | 4 | 0 | 0 | 0 | 0 |
| 2016–2017 | TPS | SM-liiga | 3 | 0 | 0 | 0 | 0 | – | – | – | – | – |
|  | SaiPa | SM-liiga | 6 | 0 | 0 | 0 | 6 | – | – | – | – | – |
|  | SaPKo | Mestis | 13 | 0 | 6 | 6 | 39 | 3 | 0 | 2 | 2 | 8 |
| 2017–2018 | SaPKo | Mestis | 27 | 4 | 8 | 12 | 38 | 13 | 1 | 6 | 7 | 10 |
| 2018–2019 | SaPKo | Mestis | 42 | 17 | 17 | 34 | 52 | 6 | 1 | 2 | 3 | 2 |
| 2019–2020 | SaPKo | Mestis | 35 | 11 | 5 | 16 | 46 | – | – | – | – | – |
| 4 kautta | yhteensä | SM-liiga | 48 | 1 | 3 | 4 | 41 | 4 | 0 | 0 | 0 | 0 |
| 5 kautta | yhteensä | Mestis | 152 | 40 | 45 | 85 | 205 | 22 | 2 | 10 | 12 | 20 |

Lähteet
-------

* Teemu Lämsä The Internet Hockey Databasessa (englanniksi)
* Teemu Lämsä Eurohockey-sivustolla (englanniksi)
* Teemu Lämsä *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun talvilajien saapumiserä III/17 valittu *maavoimat.fi*.  14.3.2017. Puolustusvoimat. Viitattu 28.7.2017.
2. 1 2 3 4 5 6 7  Teemu Lämsä *Elite Prospects*. Everysport Media Group AB.  (englanniksi)
3. ↑  Kokoonpano - Liiga *liiga.fi*.  15.2.2014. Jääkiekon SM-liiga Oy. Viitattu 15.2.2014.
4. ↑  Ennakko ja kokoonpano vierasmatsiin Tapparaa vastaan *hc.tps.fi*.  15.2.2014. HC TPS Turku Oy.  Arkistoitu 22.2.2014. Viitattu 15.2.2014.
5. ↑  TPS-nuorille jatkosopimukset *Jatkoaika.com*.  3.11.2014. Jatkoaika r.y. Viitattu 3.11.2014.
6. ↑  Lämsä vahvistamaan TUTOa *Jatkoaika.com*.  23.9.2015. Jatkoaika r.y. Viitattu 12.12.2015.
7. ↑  Kojo ja Lämsä lähtevät Savonlinnaan *tutohockey.fi*.  10.11.2015. TUTO Hockey Oy. Viitattu 12.12.2015.
8. ↑  Lämsä jatkaa TPS:n mukana - Spina sivussa arviolta viikon *Jatkoaika.com*.  4.2.2016. Jatkoaika r.y. Viitattu 30.3.2016.
9. ↑  TPS-hyökkääjälle liigauran avausmaali *Jatkoaika.com*.  17.2.2016. Jatkoaika r.y. Viitattu 17.2.2016.
10. ↑  Otteluseuranta *liiga.fi*.  17.2.2016. Jääkiekon SM-liiga Oy. Viitattu 17.2.2016.
11. ↑  TPS tyhjentää SaiPan pajatsoa *Jatkoaika.com*.  15.2.2017. Jatkoaika r.y. Viitattu 17.2.2017.
12. ↑  SaPKolta jo toinen keskushyökkääjä sairastuvalle - Lämsän kausi ohi *Jatkoaika.com*.  1.4.2017. Jatkoaika r.y. Viitattu 18.4.2017.
13. ↑  SaPKo täydensi joukkuettaan - Joona Monto ja Teemu Lämsä jatkavat *Jatkoaika.com*.  19.5.2017. Jatkoaika r.y. Viitattu 20.5.2017.
14. ↑  Kontiainen, Kaisa: Loukkaantumiset eivät lannista SaPKo-hyökkääjä Teemu Lämsää *ita-savo.fi*.  8.12.2017. Kaakon Viestintä Oy. Viitattu 9.4.2018.
15. ↑  Elite Prospects - SaPKo *eliteprospects.com*. Everysport Media Group. Viitattu 9.7.2019. (englanniksi)
16. ↑  Teemu Lämsä SaPKoon *sapko.fi*.  1.4.2017. Savonlinnan Pallokerho Oy.  Arkistoitu 4.11.2019. Viitattu 4.11.2019.
17. ↑  Lounais-Suomesta ylioppilaaksi kirjoittaneet *ts.fi*.  18.5.2015. Turun Sanomat Oy. Viitattu 11.5.2020.